Hamrun Spartans miżmuma Minn Cristian Muscat – ritratt Domnic Borg Balzan ……………..2 'partita mill-isbaħ Balzan u Hamrun Spartans temmew fi draw ġust ta' 2-2 biex issa fil-quċċata tal-klassifika hemm tliet timijiet – Gzira United, Hibernians u l-istess Hamrun. Proprju fl-ewwel azzjoni perikoluża li ħolqu, fis-16-il minuta, l-Ispartans fetħu l-iskor meta Franklin Sasere niżżel il-ballun bir-ras lejn PREDRAG DJORDJEVIC li permezz ta' xutt fil-baxx tefa' l-ballun fix-xibka. Il-logħob żvolġa f'wieħed bilanċjat u fil-41 minuta, Balzan kisbu d-draw meta minn azzjoni ta' corner, Steve Pisani xeħet cross għan-nofs fejn MICHAEL JOHNSON għola fuq kulħadd u permezz ta' daqqa ta' ras preċiża ma żbaljax. Tliet minuti wara, il-Ħamruniżi reġgħu ħolqu l-periklu meta Mareclo Barbosa kellu xutt salvat minn fuq il-linja fatali biex mir-rebound Djordjevic inkredibbilment falla l-mira. Erba' minuti mill-ftuħ tat-tieni taqsima, Balzan heddew b'xutt qawwi ta' Steve Pisani minn barra l-kaxxa iżda sab lil Jonathan Debono attent li wettaq save kbir. Fis-57 minuta, Hamrun Spartans, tilfu ċans tad-deheb li jerġgħu imorru fil-vantaġġ meta Barbosa għadda tajjeb lejn Djordjevic li t-tentattiv tiegħu ġie mdawwar f'corner mill-goalkeeper sostitut, Vukasin Vranes. Iżda 10 minuti wara, l-is­tess PREDRAG DJORDJE­VIC xeħet lill-Ispartans fil- vantaġġ meta kkonkluda bir-ras mill-cross insidjuż ta' Matthew Guillaumier. Madankollu, fil-85 minuta, Balzan rebħu penalty meta minn azzjoni ta' corner, Steve Pisani xeħet cross għan-nofs, b'Samir Arab ikun pront ivenven xutt li ħabat ma' id Ige Abdullahi Adeshina fil-kaxxa. Mill-11-il metru nkariga ruħu AUGUSTINE LOOF li ma żbaljax hekk kif permezz ta' xutt fil-baxx tefa' l-ballun naħa u lill-goalkeeper Ħamruniż fin-naħa opposta.